EkBass/fiwiki-20250220-pages-articles huggingface dataset:
Nordiska medicinpriset

Nordiska Medicinpriset (, Pohjoismainen lääketieteen palkinto) on ruotsalainen lääketieteen palkinto, joka on jaettu vuodesta 1998 lähtien yhdelle tai yhteisesti useammalle pohjoismaiselle palkinnonsaajalle. Käytännössä yli puolet palkituista on ollut ruotsalaisia. Palkinto on rahalliselta arvoltaan huomattava: miljoona Ruotsin kruunua eli lähes 96 000 euroa (huhtikuun 2019 alun kurssilla). Palkinnon jakaa Ulf Nilsonnes -säätiö yhteistyössä vakuutusyhtiö Folksamin kanssa. Palkintoa varten Pohjolan yliopistojen 16 lääketieteellisiltä tiedekunnilta pyydetään vuosittain ehdotuksensa ajankohtaisten tutkimusaiheiden piirissä toimivista, mainetta saavuttaneista tutkijoista. Palkinnon taustalla on nykyisin Folksamin omistaman, aiemman ruotsalaisen Salus -vakuutusyhtiön 50-vuotisjuhlan yhteydessä 1979 perustettu Saluksen lääketieteellisen tutkimuksen rahasto. Ulf Nilsonnes -säätiön tavoitteena on "Lääketieteellisen tutkimuksen edistäminen painottaen sellaisia osa-alueita, joihin liittyy pitkäkestoinen työkykyä alentava sairaus, samoin kuin sydän- ja verisuonisairaudet, selkäsairaudet, kliininen psykiatria sekä hammaslääketiede. Säätiön hallitus päättää millä tavalla tavoitetta edistetään." ==Palkinnonsaajat== (kesken) Vuosi Palkinnonsaaja Maa Palkintoperuste 1998 Lars Wallentin Förbättrad behandling för hjärtpatienter 1999 Björn Rydevik Forskning kring ischiassmärtor 2000 Jörgen Engel Alkohol- och drogforskning med inriktning mot beroendets patofysiologi 2002 Anne-Lise Børresen-Dale Forskning inom ämnesområdet diagnostik och behandling av tumörsjukdomar 2003 Rikard Holmdahl ja Andrej Tarkowski Forskning inom reumatologi 2004 Ulf Lerner ja Jukka H. Meurman Forskning inom odontolog 2005 Peter Arner Forskning inom ”fetmarelaterade sjukdomstillstånd” 2006 Claes Ohlsson ja Kalervo Väänänen Forskning inom osteoporos (benskörhet) 2007 Thomas Sandström Forskning inom astma och astmarelaterade sjukdomar 2010 Tutkijaryhmä Kaste, Lindsberg ja Tatlisumak Forskning inom stroke och strokerelaterade sjukdomar 2012 Ola Didrik Saugstad Forskning inom neonatologi 2013 Eija Kalso ja Eva Kosek Forskning inom smärta 2014 Erkki Isometsä ja Gerhard Andersson Forskning om depression och ångest 2015 Lars Engebretsen, Roald Bahr, Jón Karlsson ja Michael Kjær Forskning inom idrottsmedicin och fysisk aktivitet 2016 Heikki Joensuu ja Lisa Rydén; Henrik Grönberg ja Jonas Hugosson ; Forskning om bröstcancer; Forskning om prostatacancer 2017 Gunhild Waldemar ja Kaj Blennow Forskning om demenssjukdomar 2018 Juleen R. Zierath ja Patrik Rorsman Forskning om diabetes ==Lähteet== Luokka:Lääketieteen palkinnot Luokka:Ruotsalaiset palkinnot
Faleasiu

Faleasiu on kylä Samoassa Upolun saarella A’anan hallintoalueella. Se sijaitsee maan pääkaupunki Apiasta länteen. Faleasiu on asukasluvultaan maan kolmanneksi suurin asutuskeskus, sen asukasluku oli 4 260 vuoden 2016 väestönlaskennassa. == Lähteet == Luokka:Samoan kaupungit
Himeros

Himeros (, ) on kreikkalaisessa ja roomalaisessa mytologiassa himon jumala. Hän kuului olympolaisiin jumaliin ja oli Afroditen vartija ja apulainen.Jordan 1992, s. 121 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. === Viitteet === Luokka:Antiikin Kreikan jumalat
Le’auva’a

Le’auva’a on kylä Samoassa Savai’in saarella Gaga’emaugan hallintoalueella. Le’auva’a on asukasluvultaan maan neljänneksi suurin asutuskeskus, sen asukasluku oli 3 457 vuoden 2016 väestönlaskennassa. == Lähteet == Luokka:Samoan kaupungit
Enkelten tuli

Enkelten tuli on suomalaisen laulaja-näyttelijä Samuli Edelmannin kahdeksas studioalbumi, joka julkaistiin 1. toukokuuta 2003. Se nousi Suomen virallisen listan toiselle sijalle, ja pysyi listalla yhteensä yhdeksäntoista viikkoa. Albumi on myynyt kultalevyn oikeuttavan määrän. Albumista julkaistiin uusintapainos 14. marraskuuta 2014.Discogs: Samuli Edelmann – Yön valot (CD, Album, Reissue) Viitattu 7.4.2019. == Kappaleet == # # # # # # # # # # == Vastaanotto == Helsingin Sanomien Tero Valkonen kirjoitti pitäneensä Edelmannin ensimmäisiä hittejä ”Peggy” ja ”Pienestä kii” aikoinaan niin tyhjänpäiväisinä, ettei povannut artistille pitkää uraa. Sittemmin alkanut merkittävä kehitys jatkuu hänestä Enkelten tuli -albumilla, joskin tyylilajina on mielipiteitä jakava romanttinen pop naiivin hempeine sanoituksineen. ”Tuotanto on kiistattoman mallikasta ja sovitukset pehmeydessään tyylikkäitä, mutta levy junnaa silti hetkittäin. Dynamiikka ja tempot voisivat vaihdella enemmän.” == Lähteet == == Aiheesta muualla == * Enkelten tuli discogs.com -sivustolla Luokka:Samuli Edelmannin albumit Luokka:Vuoden 2003 albumit
Onni Wiherheimo

Onni Vihtori Wiherheimo (19. huhtikuuta 1904 Helsinki – 23. elokuuta 1996Kuolinilmoitus. Helsingin Sanomat 14.9.1996, s. 6. (Maksullinen lähde.)) oli suomalainen kunnallistalouden asiantuntija, filosofian tohtori ja Helsingin kaupungin reviisori.Kuka kukin on 1954, s. 968. Wiherheimon vanhemmat olivat rakennusmestari Anders Viktor Wiherheimo ja Amanda Poussa. Hän pääsi ylioppilaaksi 1923 ja valmistui ekonomiksi 1925, filosofian kandidaatiksi 1926, filosofian maisteriksi 1927 ja filosofian tohtoriksi 1950. Wiherheimo oli asutushallituksen vt. aktuaarina ja tutkimustoimiston päällikkönä 1926–1932, Helsingin kaupunginkanslian virkailijana 1932–1934 ja revisiotoimiston reviisorina ja kaupunginreviisorina vuodesta 1935 alkaen. Hän toimi Yhteiskunnallisen Korkeakoulun rahatoimiopin vt. opettajana 1933–1942 sekä vt. sosiologian professorina vuodesta 1950 lähtien. Kaupunginreviisorin tehtävästä hän jäi eläkkeelle maaliskuussa 1967.Yrjänä, Jouni: Tilintarkastuksesta arviointiin: Helsingin kaupungin tarkastusvirasto 1912–2012, s. 71. Onni Wiherheimo oli naimisissa vuodesta 1935 lääketieteen lisensiaatti Salme Tyttö Wichmannin kanssa. Heidän poikansa on sisustusarkkitehti ja teollinen muotoilija Yrjö Wiherheimo. Onni Wiherheimon sisaruksia olivat Kotilieden päätoimittaja Alli Wiherheimo ja keskuskauppakamarin yliasiamies Toivo Antero Wiherheimo. == Julkaisuja == * Asutusmaan hinnoista Suomessa v. 1927. Asutushallituksen tutkimustoimiston julkaisuja 15. Helsinki 1929 * Asutusmaan hinnoista v. 1926–1929. Asutushallituksen tutkimustoimiston julkaisuja 16. Helsinki 1931 * Julkisen talouden psykologinen kenttä. Suomen tiedettä 4. WSOY 1943 * Kansojen turvallisuuden psykologisia tekijöitä. Forssa 1944 * Hallinnollisen talouslaskennan yleisperusteet. Liiketaloustieteellisen tutkimuslaitoksen julkaisuja 8. Helsinki 1946, 2. täydennetty painos, toisena tekijänä Annikki Ilvonen, Otava 1956, 3. täyd. painos Otava 1967 * Talouslaskennan alkeisongelmasta. Helsinki 1946 * Yhteisön toiminta Helsingin kaupungin taloudessa vv. 1809-1875, Helsingin yliopiston väitöskirja. Helsingin kaupungin julkaisuja 1. Helsinki 1950 * Kirjanpidon aapinen. Tekijät Onni Wiherheimo, Annikki Ilvonen ja Toivo Vahervuo. WSOY 1954, 2. uudistettu painos 1963 * Taloudellinen työyhteisö. Helsinki 1961 * Tie kansainväliseen turvallisuuteen: Liitteenä katsaus nykyiseen turvallisuustutkimukseen. Kirjoittaneet Kullervo Killinen, Onni Wiherheimo ja T. V. Viljanen. Laatineet Vesa Seppälä, Kalevi Kivistö. WSOY 1965. == Lähteet == Luokka:Suomalaiset virkamiehet Luokka:Suomalaiset opettajat Luokka:Vuonna 1904 syntyneet Luokka:Vuonna 1996 kuolleet
Dang Ye-seo

Dang Ye-seo (s. 27. huhtikuuta 1981) on eteläkorealainen pöytätennispelaaja. Hän saavutti urallaan joukkuekilpailussa olympia- ja MM-pronssia. Dang pelasi kaksissa olympialaisissa. Pekingin olympialaisissa 2008 hän putosi kaksinpelissä jatkosta hävittyään toisessa ottelussaan Singaporen Feng Tian Weille mutta saavutti joukkuekilpailussa pronssia. Lontoon olympialaisissa 2012 hän kuului joukkuekilpailussa Etelä-Korean neljänneksi sijoittuneeseen joukkueeseen. Aiemmin samana vuonna hän saavutti Dortmundin MM-kilpailujen joukkuekilpailussa pronssia. Dang oli maailmanrankingissa parhaimmillaan 15:ntenä tammikuussa 2009. == Lähteet == Luokka:Eteläkorealaiset pöytätennispelaajat Luokka:Eteläkorealaiset olympiamitalistit Luokka:Vuonna 1981 syntyneet Luokka:Elävät henkilöt
Yksi ilta

Yksi ilta on Samuli Edelmannin ja Mikko Kuustosen yhteinen DVD-julkaisu, joka julkaistiin 25. tammikuuta 2006. DVD:n sisältyy Edelmannin ja Kuustosen yhteisen kiertueen viimeinen keikka Helsingin Savoy-teatterista 30. marraskuuta 2004. Extroina DVD:llä on yhteissingle ”Veli älä jätä” sekä dokumentti Edelmannin ja hänen Plan-kummilapsensa kohtaamisesta. == Kappaleet == # Pyhiinvaeltaja # Putoan taivaisiin # Artun intro # Kaikki tahtoo # Aurora # Ainoain # Esan intro # Sonetti 104 # Ilman sua # Miten ja miksi # Hymni # Kaktusviinaa # Peggy # Enkelit lentää sun uniin # Enkelten tuli # Veli älä jätä # Välillä # Pysy lujana nyt # Taivas varjele # Hispaniolan muukalainen (Plan-dokumentti) # Veli älä jätä (DVD-single) == Lähteet == Luokka:Musiikki- DVD:t Luokka:Vuoden 2006 konserttitallenteet
Camelot (vuoden 1967 elokuva)

Camelot on Joshua Loganin ohjaama yhdysvaltalainen musikaalielokuva vuodelta 1967. Kuningas Arthurin ja Pyöreän pöydän ritarien legendaa mukailevan elokuva on sovitus Alan Jay Lernerin ja Frederick Loewen Broadway-musikaalista. Sen pohjana on puolestaan ollut T. H. Whiten romaani Muinainen ja tuleva kuningas (The Once and Future King). == Rooleissa == == Tuotanto == Elokuva kuvattiin 70 millimetrin filmille Technicolor-väreissä pääosin manner-Espanjassa ja Mallorcalla, ja kuvauspaikkoina oli muun muassa puolen tusinaa sikäläistä linnaa. == Vastaanotto == Camelot voitti viidestä Oscar-ehdokkuudestaan kolme kategoriaa: Alfred Newman ja Ken Darby palkittiin musiikista, John Truscott sekä puvustuksesta että lavastuksesta. Kuudesta Golden Globe -ehdokkuudestaan Camelot voitti parhaan musiikin ja parhaan kappaleen kategoriat, ja lisäksi Richard Harris palkittiin miespääosastaan. Helsingin Sanomien nimeämätön ensi- ilta-arvostelija oli tuoreeltaan hyvin ihastunut loisteliaaseen musikaalielokuvaan. Sen sijaan saman lehden Mikael Fränti kutsui elokuvan tv- esityksen alla 1992 kalliisti tehtyä Camelotia mahtipontiseksi ja tyhmäksi elokuvaksi. Hänestä Logan ei ole edes yrittänyt sovittaa teatterimusikaalia kunnon elokuvaksi, ja Richard H. Klinen kuvauskin jää latteaksi valtavista resursseista huolimatta. Henkilöhahmot ovat Fräntistä pahvisia, eikä kukaan näyttelijöistä oikein osaa laulaa. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Yhdysvaltalaiset elokuvamusikaalit Luokka:Joshua Loganin ohjaamat elokuvat Luokka:Vuoden 1967 yhdysvaltalaiset elokuvat
Gukumatz

Gukumatz on mayojen taivaan jumala sekä luojajumalten E Quaholomin ja E Alomin poika. Gukumatz vastaa asteekkien sulkakäärmejumala Quetzalcoatlia.Jordan 1992, s. 105 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. === Viitteet === Luokka:Taivaan ja sään jumalat Luokka:Mayojen jumalat
Taina Kopra

Taina Kopra (s. 27. helmikuuta 1967 Tampere) on suomalainen sirkustirehtööri. Hän on Sorin Sirkuksen taiteellinen johtaja ja vastuuopettaja.Sorin Sirkuksen henkilökunta . Viitattu 7.4.2016 Kopra on perustanut vuodesta 1985 alkaen toimineen Sorin Sirkuksen, joka on yksi sirkustaiteen perusopetuksen laajan oppimäärän mukaista opetusta antavista nuorisosirkuksista. Kopra toimii myös Sorin Sirkuksen Joulushow-esitysten ohjaajana. Kopra päätyi sirkuksen pariin telinevoimistelutaustansa kautta, kun hän alkoi vetää sirkuskerhoa yhdessä kumppaninsa Jouni Kivimäen kanssa. Kopra on opiskellut sirkusalaa tanskalaisessa The Commedia Schoolissa.Meri-Maija Näykki, Ohjaajan taide sirkuksessa. Metropolia-ammattikorkeakoulu 24.8.2017. Viitattu 7.4.2016 Hän oli Tampereen yliopiston näyttelijätyön laitoksella vierailevat opettajana 2016–2017 alanaan fyysisen teatterin perusteet ja neutraali maski.Ihmiset, Näty, Tampereen yliopisto. Viitattu 7.4.2016 1990 alussa Kopra oli mukana tekemässä ensimmäisiä opetussuunnitelmia sirkustaiteen perusopetuksen avuksi. Hän oli myös perustamassa Turun sirkuskoulutusta ja vaikutti yhdessä Markku Aulangon kanssa siihen, että Turun sirkuskoulutuksen painotus on sirkuksen opettamisessa. Kopra on palkittu työstään vuonna 2002 Kalle Kaiharin kulttuurisäätiön palkinnollaTaina Kopra. Kalle Kaiharin Säätiö. Viitattu 7.4.2016 Hän sai vuonna 2019 lastenkulttuurikeskus Pirkanmaan Taikalampun Vuoden lastenkultturitoimijan palkinnon.Sirkustirehtööri Taina Kopra palkittiin vuoden lastenkulttuuritoimijana. Yle 20.11.2009. Viitattu 7.4.2016 Vuonna 2015 Tampereen kaupunki palkitsi hänet kultaisella ansiomitalilla.Tampere-päivänä jaetut kultaiset ansiomitalit.. Viitattu 7.4.2016 == Lähteet == Luokka:Suomalaiset sirkustaiteilijat Luokka:Vuonna 1967 syntyneet Luokka:Elävät henkilöt
Seok Ha-jung

Seok Ha-jung (s. 11. tammikuuta 1985) on kiinalaissyntyinen eteläkorealainen pöytätennispelaaja. Hän saavutti joukkuekilpailussa pronssia Dortmundin MM- kilpailuissa 2012. Lontoon olympialaisissa 2012 hän kuului joukkuekilpailussa Etelä-Korean neljänneksi sijoittuneeseen joukkueeseen. Seok oli maailmanrankingissa parhaimmillaan 12:ntenä tammikuussa 2011. == Lähteet == Luokka:Eteläkorealaiset pöytätennispelaajat Luokka:Vuonna 1985 syntyneet Luokka:Elävät henkilöt
E Alom

E Alom ("lasten kantaja") on mayojen luojajumalatar ja luojajumala E Quaholomin puoliso. E Alom mainitaan mayojen pyhässä kirjassa, Popol Vuhissa. E Alomin ja E Quaholomin poika on taivaan jumala Gukumatz.Jordan 1992, s. 83 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. === Viitteet === Luokka:Mayojen jumalat
Voittola

Voittola on Samuli Edelmannin studioalbumi, joka julkaistiin 12. lokakuuta 2006. Se nousi Suomen virallisen listan sijalle 14, ja pysyi listalla yhteensä 8 viikkoa. ==Kappaleet== Kaikkien kappaleiden sovituksista vastaavat Kalle Torniainen ja Jesse Vainio. # # # # # # # # # # # == Vastaanotto == Helsingin Sanomissa Otto Talvio piti albumia hyvin tehtynä lukuun ottamatta singlenäkin julkaistua kappaletta ”Amalia”, jota hän kuvasi iskelmäradiokansaa kosiskelevaksi ”Finnhits-jollotukseksi”. Toinen singlenä julkaistu laulu, Lasse Kurjen säveltämä ja Jipun sanoittama ”Ruma mies”, on Talvion mielestä ”kuin Amalian nuori, rehellinen ja ilman halpaa sentimentaalisuutta toteutettu veli”. Hän piti myös Paula Vesalan kanssa tehdystä duettokappaleesta ”Aamun matkalainen” ja suositteli Edelmannille sen perusteella lisää yhteistyötä nuorten popartistien kanssa.. == Lähteet == == Aiheesta muualla == * Voittola discogs.com -sivustolla Luokka:Samuli Edelmannin albumit Luokka:Vuoden 2006 albumit
E Quaholom

E Quaholom ("lasten siittäjä") on mayojen luojajumala ja luojajumalatar E Alomin puoliso. E Quaholom mainitaan mayojen pyhässä kirjassa, Popol Vuhissa. E Quaholom on taivaan jumala Gukumatzin isä.Jordan 1992, s. 83 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. === Viitteet === Luokka:Mayojen jumalat
Kanyyli

thumb|Erikokoisia kanyyleja|alt= Kanyyli (ransk. canule, lat. cannula) on muovi- tai metalliputki, jolla johdetaan ilmaa tai nesteitä joko kehoon tai siitä pois.Aikio ja Vornanen 1993, s. 317 == Lähteet == * Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. ISBN 951-1-11365-8. === Viitteet === == Aiheesta muualla == Luokka:Lääketieteelliset hoitotarvikkeet
Yang Ha-eun

Yang Ha-eun (s. 25. helmikuuta 1994) on eteläkorealainen pöytätennispelaaja. Hän on voittanut maailmanmestaruuden sekanelinpelissä ja saavuttanut kaksi MM- pronssia joukkuekilpailussa. Yang sai ensimmäisen arvokisamitalinsa Dortmundin MM-kilpailuissa 2012, kun Etelä-Korea saavutti joukkuekilpailussa pronssia. Suzhoun MM-kilpailuissa 2015 hän voitti sekanelinpelissä kiinalaisen Xu Xinin kanssa kultaa. Loppuottelussa he voittivat japanilaisparin Maharu Yoshimura / Kasumi Ishikawa eräluvuin 4–0. Rion kesäolympialaisissa 2016 Yang kuului Etelä-Korean joukkueeseen, joka hävisi joukkuekilpailun puolivälierissä Singaporelle. Halmstadin MM-kilpailuissa 2018 hän saavutti joukkuekilpailussa pronssia Etelä- ja Pohjois-Korean yhteisen joukkueen jäsenenä. Yang on ollut maailmanrankingissa parhaimmillaan 12:ntena kesäkuussa 2015 ja helmikuussa 2016. == Lähteet == Luokka:Eteläkorealaiset pöytätennispelaajat Luokka:Vuonna 1994 syntyneet Luokka:Elävät henkilöt
Johtoreuna

Johtoreuna on lentokoneen siiven ensiksi ilman kohtaava reuna eli sen etureuna. Aerodynamiikassa jättöreunasta voi tulla johtoreuna koneen ajautuessa peräliukuun, mutta rakenteellisesti johtoreuna on sama. Johtoreunassa voi olla dynaamisesti ohjattava etureunasolakko. Luokka:Lentokonekomponentit
Elm Parkin metroasema

Elm Parkin metroasema on Haveringissa sijaitseva Lontoon metron District Linen asema. Asemalta on vaihtoyhteys Lontoon bussilinjoille 165, 252, 365 ja 372. == Lähteet == == Aiheesta muualla == Luokka:Haveringin rakennukset ja rakennelmat Luokka:Lontoon metroasemat
Sandra Faber

Sandra Faber (s. 28. joulukuuta 1944) on yhdysvaltalainen tähtitieteilijä. Hänen tutkimuskohteenaan on galaksien synty ja kehitys. Hän teki väitöstutkimuksensa Harvardin yliopistossa. Vuonna 1972 hän siirtyi Kaliforniaan Lickin observatorioon. Hän on johtanut suuria hankkeita, kuten Hubble-teleskoopin suunnittelua ja korjausta. Faber sai Bruce-mitalin vuonna 2012. == Lähteet == == Aiheesta muualla == * https://news.ucsc.edu/2011/07/faber-emmy.html Luokka:Yhdysvaltalaiset tähtitieteilijät Luokka:Vuonna 1944 syntyneet Luokka:Elävät henkilöt
OnePlus 6T

OnePlus 6T on OnePlussan 29. lokakuuta 2018 julkistama Android-pohjainen älypuhelin, joka on OnePlus 6 -puhelimen seuraaja. Suomessa se tuli myyntiin 6. marraskuuta. Puhelimessa on kahdeksanydinprosessori ja 6,41 tuuman näyttö. Tallennustilaa on valittavana 128 tai 256 gigatavua ja keskusmuistia kuusi tai kahdeksan gigatavua. Muistikorttipaikkaa ei ole. Takakamerana on 16 ja 20 megapikselin kaksoiskamera ja etukamerana 16 megapikselin kamera. Puhelimessa on näytönalainen sormenjälkitunnistin ja 3 700 milliampeeritunnin akku, joka tukee 20 watin pikalatausta. Käyttöjärjestelmänä on Android 9.0 Pie, joka on päivitettävissä Android 10 -versioon. Käyttöjärjestelmän päällä on OnePlussan OxygenOS-käyttöliittymä. == Lähteet == == Aiheesta muualla == * OnePlus.com: OnePlus 6T Luokka:Android-pohjaiset laitteet 6T Luokka:Kosketusnäytölliset älypuhelimet Luokka:Vuoden 2018 matkapuhelimet
Goodge Streetin metroasema

Goodge Streetin metroasema on Lontoon metron asema Northern Linen Charing Crossin haaralla, Oyster-vyöhykkeellä 1. Asema on yksi Lontoon metron harvoista, joissa ei ole ollenkaan liukuportaita ja pääsääntöisesti laituritasolle siirrytään hissillä. == Lähteet == == Aiheesta muualla == * Asema TfL:n sivuilla Luokka:Camdenin metroasemat
Kefotaksiimi

Kefotaksiimi (C16H17S2N5O7) on kefalosporiineihin kuuluva orgaaninen yhdiste. Yhdistettä käytetään lääketieteessä antibioottina useiden bakteeri- infektioiden hoitoon. Kefotaksiimi kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Kefotaksiimi kuuluu niin kutsuttuihin kolmannen sukupolven kefalosporiineihin. Muiden tämän lääkeaineryhmän lääkkeiden tavoin sen antibioottinen teho perustuu bakteerien soluseinän synteesin estoon. Yhdiste tehoaa erityisesti gramnegatiivisiin bakteereihin esimerkiksi kolibakteeriin, Salmonella-bakteereihin ja Haemophilus-suvun lajeihin. Kefotaksiimin teho grampositiivisiin bakteereihin on heikompi. Se vaikuttaa streptokokkeihin ja stafylokokkeihin lukuun ottamatta MRSA-kantoja. Kefotaksiimia käytetään hoidettaessa peritoniittia, keuhkokuumetta, bakteerin aiheuttamaa aivokalvontulehdusta tai virtsatieinfektioita.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. Viitattu 7.4.2019 ==Haittavaikutukset== Kefotaksiimi voi aiheuttaa haittavaikutuksina ripulia, huonovointisuutta ja oksentamista. Myös allergisia oireita kuten ihottumaa ja harvoin anemiaa esiintyy. ==Valmistus== Kefotaksiimin synteesin keskeinen välituote on 2-(2-amino-4-tiatsolyyli)-2-metoksi-iminoetikkahappo, jota valmistetaan kuusivaiheisella synteesillä lähtien etyyliasetoasetaatista. Tämä välituote reagoi 7-amino-3-asetoksimetyylikefalosporiinihapon kanssa ja viimeinen vaihe on reaktio muurahaishapon kanssa. : ==Lähteet== Luokka:Kefalosporiinit Luokka:WHO:n tärkeimmät lääkkeet
Sisärengas (vuoden 1938 elokuva)

Sisärengas (The Citadel) on King Vidorin ohjaama brittiläis-yhdysvaltalainen draamaelokuva vuodelta 1938. A. J. Croninin romaaniin perustuvan käsikirjoituksen ovat laatineet Ian Dalrymple, Frank Wead ja Elisabeth Hill. ==Juoni== Köyhä mutta idealistinen nuori lääkäri (Robert Donat) saapuu pieneen kaivoskylään Walesissä ja alkaa parantaa kyläläisten elinoloja omaa ammattiaan laajemminkin. Hän kohtaa kuitenkin vastustusta, ja ihanteensa menettäneenä alkaa ottaa asiakkaikseen rikkaita. Itsekin rikastuessaan hän vieraantuu vaimostaan ja ystävistään, kunnes tragedia saa hänet avaamaan silmänsä. ==Rooleissa== == Vastaanotto == Sisärengas sai neljä Oscar-ehdokkuutta sekä parhaan elokuvan palkinnot niin New York Film Critics Circleltä kuin National Board of Review’ltäkin. Helsingin Sanomien Eeva Järvenpää kirjoitti tv- esityksen alla 1974 Sisärenkaan olevan sentimentaalisuudestaan ja paatoksellisuudestaan huolimatta terävää sanomaa sisältävä melodraama, joka ei kuitenkaan kuulu Vidorin parhaisiin ohjauksiin. Keskeiseksi teemaksi hän näki omantunnon ja menestyksen ristiriidan. Kirsikka Siikalan mukaan Vidorin ohjaus tiivistää romaania, hakee siitä yhteenvetoja ja korostaa romaanin tärkeimpiä teemoja, sosiaalista vastuuta ja idealistisia muutostavoitteita. The New York Timesin kriitikot valitsivat Sisärenkaan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Vuoden 1938 brittiläiset elokuvat Luokka:Vuoden 1938 yhdysvaltalaiset elokuvat Luokka:Brittiläiset mustavalkoelokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat Luokka:Elokuvat terveydenhoidosta
Siipiprofiilin jänne

Siipiprofiilin jänne () on kuvitteellinen jana lentokoneen siiven johtoreunan ja jättöreunan välillä. Jänne voi olla eri pituinen siiven eri kohdissa (lähempänä tyveä tai kärkeä). == Jänteen pituus == Keskijänne (geometrinen keskijänne) eli standard mean chord (SMC) lasketaan seuraavasti: :\mbox{SMC} = \frac{S}{b}, ..jossa S on siipipinta-ala ja b on siiven kärkiväli. Aerodynaaminen keskijänne eli Mean aerodynamic chord (MAC) lasketaan seuraavasti: :\mbox{MAC} = \frac{2}{S}\int_{0}^{\frac{b}{2}}c(y)^2 dy, ..jossa y on kohta siiven kärkivälillä ja c on jänne kohdassa y. == Katso myös == * Siipikonfiguraatio Luokka:Lentokonetekniikka
Elena Cornaro Piscopia

Elena Lucrezia Cornaro Piscopia (5. kesäkuuta 1646 Venetsia – 26. heinäkuuta 1684 Padova) oli italialainen oppinut. Hän opiskeli kreikkaa, latinaa, ranskaa, hepreaa ja espanjaa, sekä matematiikkaa, tähtitiedettä, filosofiaa, musiikkia ja teologiaa. Vuonna 1672 hänen opettajansa anoi Elena Cornaro Piscopialle lupaa tohtorin tutkinnon suorittamiseen Padovan yliopistosta. Sukupuolen takia teologian tutkinnon suorittaminen evättiin, mutta vuonna 1678 hän väitteli filosofian tohtoriksi. Ensimmäinen naisen väitöstilaisuus herätti niin paljon huomiota, että se pidettiin yliopiston sijasta katedraalissa. Aiheena olivat Aristoteleen tekstit. Tutkinto hyväksyttiin. Elena Cornaro oli liittynyt benediktiinien maallikkosisareksi jo 1665, ja tutkintonsa jälkeen hän jakoi aikansa tutkimustyön ja laupeudentyön välillä. == Lähteet == Luokka:Italialaiset filosofit Luokka:Italialaiset matemaatikot Luokka:Vuonna 1646 syntyneet Luokka:Vuonna 1684 kuolleet
Virsiä 2

Virsiä 2 on suomalaisen laulajan Samuli Edelmannin studioalbumi vuodelta 2008. Se nousi Suomen virallisen listan toiselle sijalle, ja pysyi listalla yhteensä 20 viikkoa. Albumi on myynyt platinalevyn oikeuttavan määrän. == Kappaleet == == Lähteet == Luokka:Samuli Edelmannin albumit Luokka:Vuoden 2008 albumit
Maa on niin kaunis – Virsiä 3

Maa on niin kaunis - virsiä 3 on Samuli Edelmannin studioalbumi, joka julkaistiin 1. lokakuuta 2009. Se nousi Suomen virallisen listan sijalle 4, ja pysyi listalla yhteensä 21 viikkoa. Albumi on myynyt kultalevyn oikeuttavan määrän. == Kappaleet == # # # # # # # # # # # # == Lähteet == Luokka:Samuli Edelmannin albumit Luokka:Vuoden 2009 albumit
Vailele

Vailele on kylä Samoassa Upolun saarella Tuamasagan hallintoalueella. Se sijaitsee maan pääkaupunki Apiasta itään. Vailele on asukasluvultaan maan viidenneksi suurin asutuskeskus, sen asukasluku oli 3 122 vuoden 2016 väestönlaskennassa. == Lähteet == Luokka:Samoan kaupungit
Huntsville Unit

Texas State Penitentiary at Huntsville tai Huntsville Unit (HV), lempinimi ”Walls Unit”, on Texasin osavaltionvankila, joka sijaitsee Huntsvillen kaupungissa. Laitos on 22,00 hehtaarin kokoinen, ja sijaitsee Huntsvillen keskustan lähellä. Vankilaa operoi Correctional Institutions Division -osasto, joka kuuluu Texasin rikosoikeusministeriöön. Laitos on osavaltion vanhin vankila. Ensimmäiset vangit saapuivat sinne 1. lokakuuta 1849. Vankilassa sijaitsee Texasin osavaltion teloituskammio. Laitoksessa teloitetaan eniten vankeja koko Yhdysvalloista. 578 (viimeisin teloitus marraskuussa 2022) vankia on teloitettu Huntsvillessä vuodesta 1982 lähtien, jolloin kuolemanrangaistus palautettiin Texasiin. == Lähteet == Luokka:Yhdysvaltain vankilat Luokka:Texasin rakennukset ja rakennelmat
Siusega

Siusega on kylä Samoassa Upolun saarella Tuamasagan hallintoalueella. Se sijaitsee maan pääkaupunki Apiasta länteen. Siusega on asukasluvultaan maan kuudenneksi suurin asutuskeskus, sen asukasluku oli 3 034 vuoden 2016 väestönlaskennassa. == Lähteet == Luokka:Samoan kaupungit
Marie Stopes

Marie Stopes (15. lokakuuta 1880 – 2. lokakuuta 1958) oli brittiläinen paleobiologi, kirjailija ja aktivisti. Stopesista tuli näkyvä naisten oikeuksien ja syntyvyyden säännöstelyn puolestapuhuja, joka herätti voimakkaita tunteita puolesta ja vastaan. Hän julkaisi vuonna 1918 kirjan Married love, jonka kirkko ja lääketiede tuomitsivat heti. Hän avasi Pohjois- Lontooseen perhesuunnitteluklinikan naimisissa oleville naisille. Hän uskoi myös eugeniikkaan, ja vaati pakkosterilisointeja "huonommaille ihmisainekselle". Marie Stopesin nimeä kantava hyväntekeväisyysjärjestö tekee vuosittain noin 70 000 aborttia. == Lähteet == == Aiheesta muualla == * https://www.independent.co.uk/arts-entertainment/books/marie-stopes-birth- control-married-love-book-sex-eugenics-a8274036.html * https://www.theguardian.com/books/booksblog/2018/feb/14/what-can-we-learn- from-marie-stopess-1918-book-married-love Luokka:Brittiläiset eugeenikot Luokka:Brittiläiset paleontologit Luokka:Vuonna 1880 syntyneet Luokka:Vuonna 1958 kuolleet
Puck (lehti)

Puck oli Yhdysvaltain ensimmäinen hyvin menestynyt huumorilehti. Sitä julkaistiin vuosina 1871–1918. Sen perusti itävaltalaissyntyinen piirtäjä Joseph Keppler. Lehteä julkaistiin alun perin saksankielisenä, mutta vuonna 1877 kieleksi vaihtui englanti. Lehden nimi lainattiin William Shakespearen näytelmästä Kesäyön unelma, jossa esiintyy samanniminen olento. Puckissa julkaistiin sekä poliittisia että epäpoliittisia piirroksia. == Lähteet == == Aiheesta muualla == Luokka:Huumorilehdet Luokka:Lakkautetut lehdet Luokka:Yhdysvaltalaiset lehdet
Hiljaisuuden valo – Joululauluja

Hiljaisuuden Valo – Joululauluja on Samuli Edelmannin joulualbumi, joka julkaistiin 30. lokakuuta 2012. Se nousi Suomen virallisen listan sijalle 3, ja pysyi listalla yhteensä 7 viikkoa. Albumi on myynyt tuplaplatinalevyn oikeuttavan määrän. == Kappaleet == # # # # # # # # # # # # == Lähteet == Luokka:Samuli Edelmannin albumit Luokka:Vuoden 2012 joulualbumit Luokka:Suomalaiset joulualbumit
Mahdollisuus (albumi)

Mahdollisuus on Samuli Edelmannin studioalbumi, joka julkaistiin 24. lokakuuta 2014. Se nousi Suomen virallisen listan sijalle 3, ja pysyi listalla yhteensä 13 viikkoa. Albumi on myynyt kultalevyn oikeuttavan määrän. == Kappaleet == # # # # # # # # # # # # == Lähteet == Luokka:Samuli Edelmannin albumit Luokka:Vuoden 2014 albumit
Marjatta Oja

Marjatta Oja (s. 1962 ForssaMarjatta Oja, CV) on suomalainen kuvataiteilija, tarkemmin uusmediataiteilijaNykytaide Suomessa. Peda.net. Oja on opiskellut Vapaassa taidekoulussa ja Milanon taideakatemiassa (Accademia di Belle Arte). Hän on valmistunut kuvataideakatemiasta taiteen tohtoriksi 2011, ja hänen väitöskirjan aiheena oli Kolmiulotteinen projisointi : tilanneveistos katsojan ja kokijan välissä. Töissään hän käyttää valokuvaa, videota ja esineitä.Marjatta Oja, AV-arkki ja nimittää niitä tilanneveistoksiksiPekka Luhta: Performanssin pieni punainen kirja, s. 114−115. Ntamo 2012 ISBN 978-952-215-183-4 Ensimmäisen näyttelynsä hän piti 1991 Galleria Pienessä Agorassa Helsingissä. Kluuvin Gallerian näyttelyn yhteydessä vuonna 2004 hänen töistään sanottiin: "Teoksia jotka eivät hyökkää päälle, mutta joista huomaa että ne ovat viritettyjä ja niissä on jännitettä."Marjatta Oja, 20.8. - 5.9.2004 Kluuvin Galleria. ==Palkinnot== * Kritiikin Kannukset 1991Kannustetut kautta aikojen. Suomen arvostelijain liitto. ==Kirjalliset työt== * Kolmiulotteinen projisointi : tilanneveistos katsojan ja kokijan välissä. Helsinki : Kuvataideakatemia,2011 ISBN 978-951-53-3391-9. == Lähteet == ==Aiheesta muualla== *Marjatta Oja. Kuvataiteilijamatrikkeli. Luokka:Suomalaiset videotaiteilijat Luokka:Vuonna 1962 syntyneet Luokka:Elävät henkilöt
Sandra Adolfsson

Sandra Adolfsson (s. 13. kesäkuuta 1987 Ruotsi) on ruotsalainen jalkapalloilija, joka pelaa puolustajana. Adolfsson pelaa nykyisin Vittsjö IK:n riveissä. Hän käyttää pelinumeroa 22. == Lähteet == Luokka:Ruotsalaiset jalkapalloilijat Luokka:Vuonna 1987 syntyneet Luokka:Elävät henkilöt
Chocolat

Chocolat on Claire Denis’n ohjaama ranskalais-saksalais-kamerunilainen draamaelokuva vuodelta 1988. Siinä nuori ranskalaisnainen palaa Ranskan Kameruniin, Länsi-Afrikkaan, jossa hän varttui isänsä ja äitinsä kanssa siirtomaavallan murtumisen aikoihin. Tärkeä henkilö oli perheen palvelijamies, jota sekä tytär että äiti ihailivat.. Elokuvan musiikin on tehnyt eteläafrikkalainen jazzpianisti Abdullah Ibrahim. == Vastaanotto == Yhdysvaltalainen elokuvakriitikko Roger Ebert sanoi Chocolat’n ilmentävän afrikkalaista tunnelmaa paremmin kuin mikään hänen aiemmin näkemänsä elokuva. Se käsittelee hänestä pääaihettaan, rotujen välistä rakkautta, hienotunteisesti. Helsingin Sanomien Mikael Fräntin mukaan elokuva on ”kohtalainen”. The New York Timesin kriitikot valitsivat Chocolat’n vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1988 ranskalaiset elokuvat Luokka:Ranskalaiset draamaelokuvat Luokka:Vuoden 1988 saksalaiset elokuvat Luokka:Saksalaiset draamaelokuvat
Claudia Testoni

Claudia Testoni (19. joulukuuta 1915 – 17. heinäkuuta 1998) oli italialainen yleisurheilija, jonka menestyi parhaiten 80 metrin aitajuoksussa. Testoni osallistui Berliinin olympialaisissa 1936 kolmeen lajiin: hän sijoittui neljänneksi 80 metrin aitajuoksussa ja 4 × 100 metrin viestijuoksussa sekä karsiutui 100 metrin juoksun alkuerissä. Wienin EM-kilpailuissa 1938 hän voitti kultaa 80 metrin aitajuoksussa maailmanennätysajalla 11,6. == Lähteet == Luokka:Italialaiset pika-aitajuoksijat Luokka:Vuonna 1915 syntyneet Luokka:Vuonna 1998 kuolleet
Samuli Edelmann (albumi)

Samuli Edelmann on Samuli Edelmannin studioalbumi, joka julkaistiin 2. joulukuuta 2016. Se nousi Suomen virallisen listan sijalle 24, ja pysyi listalla yhteensä 3 viikkoa. == Kappaleet == # # # # # # # # # # # == Lähteet == Luokka:Samuli Edelmannin albumit Luokka:Vuoden 2016 albumit
Irmgard Praetz

Irmgard Praetz (9. elokuuta 1920) – 2008 oli saksalainen yleisurheilija, jonka menestyi parhaiten pituushypyssä. Praetz voitti Wienin EM-kilpailuissa 1938 pituushypyssä kultaa ennätystuloksellaan 588. == Lähteet == Luokka:Saksalaiset pituushyppääjät Luokka:Vuonna 1920 syntyneet Luokka:Vuonna 2008 kuolleet
Erica Ericsson

Erica Ericsson (s. 23. kesäkuuta 1990 Ruotsi) on ruotsalainen jalkapalloilija, pelipaikaltaan keskikenttäpelaaja. Ericsson pelaa QBIK-seurassa, johon hän siirtyi vuonna 2016. Hänen lempipelaajansa on Emmanuel Eboué. == Lähteet == Luokka:Ruotsalaiset jalkapalloilijat Luokka:Vuonna 1990 syntyneet Luokka:Elävät henkilöt
Hermine Schröder

Hermine Schröder (o.s. Wüst, 12. helmikuuta 1911 – 1978) oli saksalainen yleisurheilija, jonka menestyi parhaiten kuulantyönnössä. Schröder voitti Wienin EM-kilpailuissa 1938 kuulantyönnössä kultaa tuloksella 13,29. == Lähteet == Luokka:Saksalaiset kuulantyöntäjät Luokka:Vuonna 1911 syntyneet Luokka:Vuonna 1978 kuolleet
Aslak Outakoski

Eljas Aslak Ensio Outakoski (21. huhtikuuta 1909 Pudasjärvi Kuka kukin on (Aikalaiskirja) 1954, s. 602 (Viitattu 7.4.2019) – 2006 OuluOulun hautausmaa (Intiö), Oulu (Viitattu 7.4.2019)) oli historioitsija ja Oulun maakunta- arkiston hoitaja. ==Henkilöhistoria== Aslak Outakosken vanhemmat olivat kansakoulunopettaja Antti Outakoski ja Maria Lovisa Erikson ja puoliso vuodesta 1935 lehtori Eeva Inkeri Helminen. Outakoski tuli ylioppilaaksi 1927 ja valmistui filosofian kandidaatiksi 1932. Hän teki opinto- ja tutkimusmatkoja Ruotsiin ja Norjaan 1930-luvulla. Oulun maakunta-arkiston va. hoitajana Outakoski toimi 1936–1937 ja sen jälkeen maakunta-arkiston hoitajana vuoteen 1972. Hän oli myös Pohjois-Pohjanmaan maakuntaliiton sihteeri 1945–1952 ja hänellä oli useita historian alan yhdistysten ja toimikuntien luottamustoimia. Pappi, teologian tohtori ja yhteiskunnallinen vaikuttaja Nilla Outakoski oli Aslak Outakosken veli. ==Julkaisuja== * Entistä ja nykyistä Tenosta ja sen asukkaista, 1937 * Oulun ja Lapin Läänejä koskevista arkistoasiakirjoista Oulun maakunta-arkistossa, 1938 * Puolustustoimenpiteistä Pohjois-Pohjanmaalla vv. 1788-1790 sodan aikana, 1940 * Rovaniemeläisiä vääränrahantekijöitä, 1945, julkaisussa Käräjäpukareita ja käräjäjuttuja: kansamme historiaa tuomiokirjojen valossa * Oulun suomalainen klubi 1907–1946, 1946 * Oulun konepaja osakeyhtiö 1873–1948: raskaan teollisuuden aloittaminen Pohjois-Suomessa ja piirteitä sen kehittämisestä kolmen neljännesvuosisadan aikana, 1949 * Pekka Vesainen 1500-luvulla, 1952 * Pohjois-Suomen keskinäinen vakuutusyhtiö 1905–1955: pohjoissuomalaisen palovakuutustoiminnan synty ja kehittäminen koko maan käsittäväksi vakuutustoimeksi, 1955 * Tornion kanta- apteekki 1786–1956: peräpohjolan vanhimman toiminnassa olevan taloudellisen yrityksen synty ja piirteitä sen toiminnasta 170 vuoden aikana, 1956 * Pohjois-Pohjanmaan maakuntaliitto: vuosikirja. 16, 1958, 1958, Ilmari Louhia, Aslak Outakoski * Laanila: vapaaherrakunnan hovi, kihlakunnantuomarin virkatalo, suurteollisuuslaitoksen sijoituspaikka, 1958 * Hajapiirteitä Oulujoen kunnanvaltuuston 50-vuotistaipaleelta 1910–1960, 1960 ==Lähteet== Luokka: Suomalaiset historioitsijat Luokka: Suomalaiset arkistonhoitajat Luokka: Suomalaiset tietokirjailijat Luokka: Vuonna 1909 syntyneet Luokka: Vuonna 2006 kuolleet
Käteni

Käteni on Samuli Edelmannin sekä Orkestra Suora Lähetyksen yhteistyössä tekemä studioalbumi, joka julkaistiin 19. lokakuuta 2018. Albumi sisältää uusia versioita Edelmannin hiteistä, sekä uusia kappaleita. Albumi debytoi Suomen virallisen listan sijalla 25. == Kappaleet == # # # # # # # # # # # # # # # # # == Lähteet == Luokka:Samuli Edelmannin albumit Luokka:Vuoden 2018 albumit
Outi Savolainen

Outi Anitra Savolainen (ent. Muona 1991; s. 30. syyskuuta 1951 Kuusankoski) on suomalainen filosofian tohtori, joka on toiminut Oulun yliopiston perinnöllisyystieteen professorina. Savolainen tuli ylioppilaaksi Helsingin suomalaisesta yhteiskoulusta 1970. Hän opiskeli Helsingin yliopistossa, ja valmistui sieltä filosofian kandidaatiksi 1975 ja lisensiaatiksi 1976. Tohtoriopinnot hän teki Yhdysvalloissa Kalifornian yliopiston Davisin kampuksella (UCLA, Davis) 1977–1980. Savolainen oli tohtoriopintojensa vuosina Suomen Akatemian tutkimusassistenttina (1977–1980). Hän työskenteli Oulun yliopiston perinnöllisyystieteen lehtorina (1982–1990) ja on ollut apulaisprofessori ja sittemmin professori vuodesta 1990. Hän oli vieraileva tutkija Kalifornian yliopiston Davisin kampuksella (UCLA Davis) ainakin kahdesti (1977–1999), lisäksi kerran Australiassa (CSIRO Canberra, 1986), Ruotsissa Uppsalan yliopistossa (1998) ja Yhdysvalloissa Cornellin yliopistossa (2004). Tutkimusyhteistyö Kalifornian yliopiston (Davis) kanssa on jatkunut myös 2010-luvulla. Savolaisen tutkimuskohteena on ollut erityisesti populaatiogenetiikka ja metsänjalostus. Hänen tieteellinen tuotantonsa käsittää noin 125 vertaisarvioitua julkaisua lähinnä kasvipopulaatiogenetiikan, evoluutiobiologian ja jalostuksen alalta. Suomalaisen tiedeakatemian jäsen Savolainen on ollut vuodesta 2002. Hän on Uppsalan yliopiston kunniatohtori. ==Lähteet== == Aiheesta muualla == * Outi Savolainen. University of Oulu, Department of Biology (researchgate.net) * Outi Savolainen, Martin Lascoux & Juha Merilä (2013) Ecological genomics of local adaptation. (abstrakti; Nature Reviews Genetics, 14, pp. 807–820) (nature.com) Luokka:Vuonna 1951 syntyneet Luokka:Elävät henkilöt Luokka:Suomalaiset biologit Luokka:Suomalaiset professorit Luokka:Oulun yliopiston professorit
Anna Ahlstrand

Anna Maria Ahlstrand (s. 24. elokuuta 1980 Tukholma, Ruotsi) on ruotsalainen uransa päättänyt jalkapalloilija, pelipaikaltaan keskikenttäpelaaja. Hänen viimeinen seuransa oli Damallsvenskan-joukkue Göteborg FC, jossa hän käytti numeroa 6. Ahlstrand päätti peliuransa vuonna 2016. Vuonna 2019 hän ryhtyi Göteborg FC:n apuvalmentajaksi. == Lähteet == Luokka:Ruotsalaiset jalkapallovalmentajat Luokka:Ruotsalaiset jalkapalloilijat Luokka:Vuonna 1980 syntyneet Luokka:Elävät henkilöt
Tove Almqvist

Tove Almqvist (s. 5. tammikuuta 1996 Nyköping, Ruotsi) on ruotsalainen jalkapalloilija, pelipaikaltaan keskikenttäpelaaja. Hänen nykyinen seuransa on Damallsvenskan-joukkue Vittsjö IK. Vuosina 2014–2018 hän pelasi Linköpings FC:ssä, josta kuitenkin siirtyi nykyiseen seuraansa 2019. Linköpingsin riveissä hän voitti kaksi Damallsvenskanin mestaruutta vuosina 2016 ja 2017. == Lähteet == Luokka:Ruotsalaiset jalkapalloilijat Luokka:Vuonna 1996 syntyneet Luokka:Elävät henkilöt
Jussi-palkinnot 2017

Jussi-gaala 2017 järjestettiin 24. maaliskuuta 2017 Helsingin Kaapelitehtaalla. Gaalassa palkittiin vuonna 2016 valmistuneita suomalaisia elokuvia. ==Voittajat ja ehdokkaat== Voittajat on lueteltu ensimmäisenä, lihavoituna ja kaksoisristillä () merkittynä. * Hymyilevä mies – Jussi Rautaniemi ** Angry Birds -elokuva – John Cohen, Catherine Winder Mikael Hed, David Maisel ** Bodom – Aleksi Hyvärinen ** Jättiläinen – Annika Sucksdorff, Aleksi Bardy ** Tyttö nimeltä Varpu – Kai Nordberg, Kaarle Aho * Juho Kuosmanen – Hymyilevä mies ** Aleksi Salmenperä – Jättiläinen ** Selma Vilhunen – Tyttö nimeltä Varpu * Jarkko Lahti – Hymyilevä mies ** Joonas Saartamo – Jättiläinen ** Antti Holma ja Riku Nieminen – Kanelia kainaloon, Tatu ja Patu! * Linnea Skog – Tyttö nimeltä Varpu ** Mimosa Willamo – Bodom ** Leena Uotila – Nuotin vierestä * Jani Volanen – Jättiläinen ** Eero Milonoff – Hymyilevä mies ** Lauri Maijala – Tyttö nimeltä Varpu * Oona Airola – Hymyilevä mies ** Kaija Pakarinen – Tulen morsian ** Paula Vesala – Tyttö nimeltä Varpu * Pekko Pesonen – Jättiläinen ** Mikko Myllylahti, Juho Kuosmanen – Hymyilevä mies ** Selma Vilhunen – Tyttö nimeltä Varpu * J-P Passi – Hymyilevä mies ** Tuomo Hutri – Jättiläinen ** Tuomo Hutri – Tyttö nimeltä Varpu * Jussi Rautaniemi – Hymyilevä mies ** Samu Heikkilä – Jättiläinen ** Matti Näränen – Sota ja mielenrauha * Santtu Toivola – Pahan kukat ** Otso Linnalaakso – Jättiläinen ** Sattva-Hanna Toiviainen – Tyttö nimeltä Varpu * Sari Suominen – Hymyilevä mies ** Jaana Isokangas, Anna Vilppunen – Pahan kukat ** Tiina Kaukanen – Tyttö nimeltä Varpu * Salla Yli-Luopa – Hymyilevä mies ** Anna Elo, Mika Rättö – Samurai Rauni Reposaarelainen ** Pia Mikkonen – Tyttö nimeltä Varpu * Panu Aaltio – Järven tarina ** Pasi Salmi, Mika Rättö, Harri Sippola, Sami Sänpäkkilä – Samurai Rauni Reposaarelainen ** Juri Seppä, Miska Seppä – Kanelia kainaloon, Tatu ja Patu! * Panu Riikonen – Bodom ** Timo Peltola – Kuun metsän Kaisa ** Kirka Sainio – Pahan kukat * Kuun metsän Kaisa – Katja Gauriloff ** Sota ja mielenrauha – Ari Matikainen ** Takaisin pintaan – Juan Reina * Helena Ylänen ===Muut palkinnot=== * Yleisön suosikkielokuva: Teit meistä kauniin * Vuoden uroteko: Audiovisuaalisen alan tuotantokannustin, Työ- ja elinkeinoministeriö, Opetus- ja kulttuuriministeriö, Audiovisual Finland, Suomen elokuvasäätiö, Elokuva-alan järjestöjen yhteenliittymä AVAIN- ryhmä, Suomen alueelliset elokuvakomissiot, Finnanimation ja Luovan työn tekijät ja yrittäjät Lyhyt-verkosto * Elokuva- ja TV-alan vientipalkinto Hulda: Angry Birds, Rovio Entertainment ja vastaava tuottaja Mikael Hed ===Useita palkintoja saaneet elokuvat=== Palkintoja Elokuva 8 Hymyilevä mies 2 Jättiläinen ===Useita ehdokkuuksia saaneet elokuvat=== Ehdokkuuksia Elokuva 10 Hymyilevä mies 10 Tyttö nimeltä Varpu 8 Jättiläinen 3 Bodom 3 Pahan kukat 2 Kanelia kainaloon, Tatu ja Patu! 2 Kuun metsän Kaisa 2 Samurai Rauni Reposaarelainen 2 Sota ja mielenrauha ==Lähteet== == Aiheesta muualla == * Jussi-gaalan viralliset sivut 2018 Luokka:2018
Pyytti

Pyytti on entisen Rymättylän kunnan, nykyisen Naantalin kaupungin länsiosassa sijaitseva saari. Saaren pinta-ala on noin 0,55 neliökilometriä. Vuonna 2009 saaressa ei ollut yhtään vakituista asukasta. Pyytin saareen liikennöi Haapalasta Rymättylän reittialueella maksuton yhteysalus M/S Isla. Pyytin saari on lähes kokonaan luonnonsuojelualuetta, ja se kuuluu "Pakinaisten saaristo" Natura 2000 -alueeseen. Pyytti on maisemallisesti komea, korkealle merenpinnasta kohoava kallioselänne, korkeimman kohdan ollessa yli 45 metriä merenpinnan yläpuolella. Saarella on paljon kalliojyrkänteitä. Saaren reunamilla kasvaa mäntyvaltaista vanhaa metsää ja lakiosat ovat puutonta avokalliota. Pyytti sijaitsee sitä paljon suurempien saarien Korvenmaan ja Pakinaisten välisessä salmessa. Kumpikin saari on noin 150 metrin etäisyydellä. Pyytti kuului Pakinaisten kylään. Saaren korkeimmalla kohdalla sijaitsi kolmiomittauspiste. Vuonna 1965 saaren itäosissa oli peltomaata ja kaakkoisrannalla Pyytti-niminen tila. Vuoden 1981 peruskartassa saaren koilliosaan oli rakennettu kaksi taloa ja sähkölinja tuli Korvenmaasta Suolaamonkarin kautta. Vuonna 1991 tilanne oli sama ja nykyään koillisrannalla on yksi vapaa-ajanasunto enemmän. Saaren pellot ovat niittyyntyneet. Saaren etelärannalla on perinteinen silakkarysäpaikka. Pyytistä 80 metriä lounaaseen sijaitsevaa hyvin pientä Suolaamonkaria kutsutaan myös Pyytinkariksi. Pyytinkarissa on toiminut vuodesta 1966 lähtien Turun Pursiseura ry:n vanhin saaritukikohta. Saaressa vierailee vuodessa noin 600 venettä. Suolaamonkari- nimi on peräisin ajasta, jolloin saari toimi saaristolaisten kalankeruuasemana. == Lähteet == Luokka:Naantalin saaret Luokka:Rymättylä
Emelie Andersson

Marie Emelie Andersson (s. 13. syyskuuta 1996 Ruotsi) on ruotsalainen jalkapalloilija, pelipaikaltaan puolustaja. Hän pelaa KIF Örebrossa, jonne hän siirtyi Mallbackens IF:sta vuonna 2017. Andersson käyttää pelinumeroa 15. Hän kertoo idolikseen Steven Gerrardin. Andersson on pelannut Ruotsin alle 23-vuotiaiden naisten jalkapallomaajoukkueessa 7 ottelua ja alle 19-vuotiaiden maajoukkueessa 16 ottelua. == Lähteet == == Aiheesta muualla == * Emelie Anderssonin haastattelu Luokka:Ruotsalaiset jalkapalloilijat Luokka:Vuonna 1996 syntyneet Luokka:Elävät henkilöt
Atanarjuat – nopeajalka

Atanarjuat – nopeajalka (Atanarjuat: The Fast Runner) on Zacharias Kunukin ohjaama kanadalainen elokuva vuodelta 2001. Kolmituntinen inuittien kansantaruun perustuva tarina on maailman ensimmäinen inuktitutin kielellä kirjoitettu, ohjattu ja näytelty elokuva. Atanarjuat palkittiin Cannesissa parhaan esikoiselokuvan Camera d’or -palkinnolla ja Kanadassa viidellä Genie- palkinnolla, muun muassa vuoden parhaana kanadalaiselokuvana. Se on lisäksi äänestetty Kanadan kaikkien aikojen parhaaksi elokuvaksi ja saanut toistakymmentä palkintoa elokuvafestivaaleilla eri maissa. The New York Timesin kriitikot valitsivat Atanarjuatin vuonna 2004 yhdeksi kaikkien aikojen tuhannesta parhaasta elokuvasta maailmassa. Elokuva oli vuoden 2002 Rakkautta ja anarkiaa -festivaalin ohjelmistossa. Se on esitetty Yle Teemalla vuoden 2006 tammi- ja joulukuussa., Esitystiedot. == Juoni == Pahantahtoinen šamaani Tungajuaq saa aikaan vuosien vihanpidon vaeltavassa inuittiyhteisössä. Aikuisiksi varttuneet veljekset Amaqjuaq ja Atanarjuat haastavat vuosia myöhemmin Tungajuaqin vallan. Atanarjuat rakastuu kauniiseen Atuatiin, ja tunne on molemminpuolista vaikka Atuat on luvattu Okille, leirinjohtajan töykeälle pojalle. Atanarjuat veljineen voittaa taistelun Atuatista, mutta Oki vannoo yhä kostoa ja yrittää tappaa veljekset heidän nukkuessaan. Amaqjuaq kuolee, mutta Atanarjuat pääsee kuin ihmeen kaupalla pakoon, juoksee alasti keväisellä jäätiköllä ja saa taikavoimat apuunsa Okin joukkojen torjumiseksi. Atanarjuat pääsee turvaan vanhan pariskunnan luo, joka on paennut riitaisasta yhteisöstä vuosia aiemmin. Heidän avullaan Atanarjuat kokoaa itsensä, kostaa veljensä kuoleman ja tuo taas rauhan yhteisöön. == Rooleissa == == Lähteet == Luokka:Vuoden 2001 kanadalaiset elokuvat luokka:Fantasiadraamaelokuvat
Jonna Andersson

Jonna Andersson (s. 2. tammikuuta 1993 Mjölby, Ruotsi) on ruotsalainen jalkapalloilija, pelipaikaltaan puolustaja. Hän pelaa Chelsea LFC:ssa, FA:n naisten superliigassa. Andersson käyttää maajoukkueessa numeroa 2 ja seuratasolla numeroa 20. Naisten jalkapalloturnauksessa vuoden 2016 kesäolympialaisissa hän saavutti hopeaa Ruotsin joukkueessa. MM-kilpailuissa 2019 hän saavutti pronssia ja pelasi avauskokoonpanossa yhdessä ottelussa sekä tuli yhdessä ottelussa vaihtopelaajana kentälle. EM-kilpailuissa 2022 Ruotsi ylsi välieriin, ja Andersson pelasi kolme ottelua ja teki maalin alkulohko- ottelussa Alankomaita vastaan. Hän on syyskuun 2022 loppuun mennessä pelannut Ruotsin naisten maajoukkueessa 74 maaottelua ja tehnyt niissä kolme maalia. == Lähteet == Luokka:Ruotsalaiset jalkapalloilijat Luokka:Vuonna 1993 syntyneet Luokka:Elävät henkilöt Luokka:Ruotsalaiset olympiamitalistit
GayVN-palkinto

GayVN-palkinnot ovat elokuva-alan palkintoja, jotka jaetaan vuosittain homopornografiaan liittyvän työn tekijöille. Palkinnot jakaa yhdysvaltalainen GayVN-lehden emoyhtiö Adult Video News. Palkintoa on kuvattu homopornon Oscar- palkinnoksi. Palkinto oli osa AVN-palkintosarjaa vuosina 1986-1998, kunnes palkinto eriytettiin vuonna 1999. Vuonna 1998 palkinnot jaettiin kuluvan vuoden tuotannosta, mutta alkaen vuodesta 2000 palkinnot on jaettu edellisen vuoden tuotannosta. Palkintoa ei jaettu vuosina 2012-2017\. Eniten palkintoja voittanut elokuva on Michael Lucas' La Dolce Vita, joka voitti 14 palkintoa vuonna 2007. == Lähteet == == Aiheesta muualla == * Palkinnon omat verkkosivut Luokka:Yhdysvaltalaiset elokuvapalkinnot Luokka:Pornografia
Petra Andersson

Petra Andersson (s. 23. lokakuuta 1993 Ruotsi) on ruotsalainen jo uransa päättänyt jalkapalloilija, pelipaikaltaan keskikenttäpelaaja. Hän pelasi viimeksi Eskilstuna Unitedissa, Damallsvenskanissa. Andersson lopetti uransa 24-vuotiaana vuonna 2018, eikä kertonut sille syytä. Ennen Eskilstuna Unitedin kausiaan hän pelasi AIK:ssa. == Lähteet == Luokka:Ruotsalaiset jalkapalloilijat Luokka:Vuonna 1993 syntyneet Luokka:Elävät henkilöt
Jussi-palkinnot 1972

Jussi-palkinnot 1972 jaettiin 27. elokuuta 1972 Helsingin La Scala -elokuvateatterissa. Palkinnot jaettiin elokuville, jotka olivat saaneet ensi- iltansa aikavälillä 1. tammikuuta 1971 – 30. kesäkuuta 1972.https://www.jussit.fi/jussivoittajat ==Voittajat== Sarja Voittaja Elokuva Paras ohjaus Mikko Niskanen Kahdeksan surmanluotia Paras miespääosa Mikko Niskanen Kahdeksan surmanluotia Paras naispääosa Eila Pehkonen tv- elokuva Se on sitten kevät Eeva-Maija Haukinen Kun taivas putoaa... Paras lyhytelokuva Antti Peippo Viapori Aito Mäkinen, Virke Lehtinen Forest Industry in Finland Ulkomaiset Jussi-palkitut Jan Troell Maastamuuttajat, Raivaajat Innokenti Smoktunovski ===Kunniakirjat=== * 5 kotimaiselle elokuvalle * 16 ulkomaiselle elokuvalle == Lähteet == 1972 Luokka:1972